CELEX: 
Language: sk
Date: 2018-01-17 00:00:00
Title: NARIADENIE KOMISIE (EÚ) …/… ktorým sa nahrádza príloha I k nariadeniu Európskeho parlamentu a Rady (ES) č. 396/2005

NARIADENIE KOMISIE (EÚ) …/…
            
            
               z 17. 1. 2018,
            
            
               ktorým sa nahrádza príloha I k nariadeniu Európskeho parlamentu a Rady (ES) č. 396/2005
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS
                  1
               , a najmä na jeho článok 4,
            
            
               keďže: 
            
            
               (1)Produkty rastlinného a živočíšneho pôvodu, na ktoré sa vzťahujú maximálne hladiny rezíduí pesticídov (ďalej len „MRL“) stanovené v nariadení (ES) č. 396/2005, s prihliadnutím na ustanovenia uvedeného nariadenia, sú uvedené v prílohe I k danému nariadeniu.
            
            
               (2)V prílohe I k uvedenému nariadeniu by sa mali poskytnúť dodatočné informácie týkajúce sa príslušných produktov, najmä pokiaľ ide o synonymá používané na označenie produktov, vedecké názvy druhov, ku ktorým produkty patria, a časť produktu, na ktorú sa príslušná MRL vzťahuje.
            
            
               (3)Text poznámky pod čiarou č. 1 v častiach A aj B prílohy I by sa mal preformulovať, aby sa predišlo nejednoznačnosti a odlišným interpretáciám, ktoré sa spájajú s ich terajšou formuláciou.
            
            
               (4)Do časti A prílohy I by sa mali vložiť nové poznámky pod čiarou č. 3 a 4, v ktorých by sa poskytli dodatočné informácie, pokiaľ ide o časť produktu, na ktorú sa vzťahujú MRL platné pre príslušné produkty.
            
            
               (5)Do časti A prílohy I by sa mala vložiť nová poznámka pod čiarou č. 7, ktorou by sa ozrejmilo, že MRL vzťahujúce sa na med neplatia pre iné včelárske výrobky v dôsledku odlišných chemických vlastností.
            
            
               (6)Do časti B prílohy I by sa mali doplniť ďalšie produkty, ktoré by sa mali zaradiť do špecifickej skupiny alebo podskupiny časti A.
            
            
               (7)Poznámky pod čiarou č. 2, 3, 4, 5 a 6 v časti B prílohy I by sa mali vypustiť, keďže lehoty, ktoré sú v nich stanovené, už uplynuli.
            
            
               (8)Do časti B prílohy I by sa mala vložiť nová poznámka pod čiarou č. 2, aby sa predtým, než sa začne uplatňovať upravená klasifikácia produktu sója fazuľová, stanovila primeraná lehota, ktorá prevádzkovateľom potravinárskych podnikov umožní pripraviť sa na plnenie nových požiadaviek, ktoré z tejto úpravy klasifikácie produktu vyplynú.
            
            
               (9)Prostredníctvom Svetovej obchodnej organizácie prebehla konzultácia s obchodnými partnermi Únie, ktorých pripomienky boli zohľadnené.
            
            
               (10)Nariadenie (ES) č. 396/2005 by sa preto malo zodpovedajúcim spôsobom zmeniť.
            
            
               (11)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         
         
            
               PRIJALA TOTO NARIADENIE:
            
            
               Článok 1
            
            
               Príloha I k nariadeniu (ES) č. 396/2005 sa nahrádza prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Aby sa nenarušil odber vzoriek v rámci národného viacročného programu monitorovania rezíduí, ktorý je založený na kalendárnych rokoch, uplatňuje sa od 1. januára 2018.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch. 
            
            
               V Bruseli 17. 1. 2018
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. EÚ L 70, 16.3.2005, s. 1.
               
            
      
    ---documentbreak--- 
      
         
         
            
               PRÍLOHA
            
            
               „Príloha I
            
            
               Časť A
            
            
               Produkty rastlinného a živočíšneho pôvodu uvedené v článku 2 ods. 1, na ktoré sa vzťahujú MRL
            
            
               [Office of Publication: please insert Excel table Annex I, Part A]
            
            
               Časť B
            
            
               Iné produkty uvedené v článku 2 ods. 1
            
            
               [Office of Publication: please insert Excel table Annex I, Part B].“